แรงขายหุ้นพลังงาน-แบงก์ กด SET วูบ 11 จุด
แรงขายหุ้นพลังงาน-แบงก์ กด SET วูบ 11 จุด โดยดัชนีปิดตลาดวันนี้ ที่ระดับ 1,790.14 จุด ลบ 11.14 จุด หรือ 0.62% มูลค่าการซื้อขาย 6.37 หมื่นล้านบาท
23 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,790.14 จุด ลบ 11.14 จุด หรือ 0.62% มูลค่าการซื้อขาย 6.37 หมื่นล้านบาท
10 หุ้นกดดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้มีแรงขายทำกำไรออกมาในหุ้นกลุ่มพลังงานและธนาคาร หลังตลาดฯ ปรับตัวขึ้นแรงในช่วงสัปดาห์ก่อน อีกทั้งมีนักลงทุนเทขายทำกำไรออกมาในหุ้นของ PTT ก่อนที่จะเริ่มเทรดราคาพาร์ใหม่ในวันพรุ่งนี้ รวมถึงแรงเทขายจากหุ้น PTTEP หลังก่อนหน้านี้ราคาได้ปรับตัวขึ้นสูงเต็มมูลค่พื้นฐาน
สำหรับแนวโน้มตลาดฯ ในวันพรุ่งนี้ (24เม.ย.61) คาดเคลื่อนไหวในกรอบ 1,783-1,800 จุด ทั้งนี้ หากดัชนีหลุดระดับ 1,783 จุด แนะนำนักลงทุนชะลอการเข้าเก็งกำไร รวมถึงแนะจับตาการรายงานผลประกอบการ SCC ในวันที่ 25 เม.ย. และ PTTEP ในวันที่ 26 เมย.61
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 11,096.27 ล้านบาท ปิดที่ 572 บาท ลดลง 16 บาท
PTTGC มูลค่าการซื้อขาย 4,450.37 ล้านบาท ปิดที่ 99.50 บาท ลดลง 3.50 บาท
AOT มูลค่าการซื้อขาย 3,498.40 ล้านบาท ปิดที่ 71 บาท เพิ่มขึ้น 1 บาท
IVL มูลค่าการซื้อขาย 3,424.54 ล้านบาท ปิดที่ 61 บาท เพิ่มขึ้น 1.50 บาท
PTTEP มูลค่าการซื้อขาย 3,136.18 ล้านบาท ปิดที่ 134.50 บาท ลดลง 2 บาท
ตลาดหุ้นเอเชีย
